— Складана (глыбока ўздыхаюць i змахваюць пот з iлба). Душна тут. Спачатку не маглi звыкнуцца з тым, што на выхадныя i святы трэба забыцца, бо для хлебапёка гэта, наадварот, аўральныя днi. З часам жа, як вядома, чалавек да ўсяго прызвычайваецца. У начной змены, безумоўна, ёсць свае перавагi. Гэта два паўнацэнныя выхадныя i адзiн так званы адсыпны. Да таго ж i зарабiць можна больш (за работу ў начныя часы тут даплачваюць 40 працэнтаў тарыфнай стаўкi (акладу)), хоць зарплата не вельмi радуе. 600—700 тысяч — цi ж гэта вялiкiя грошы для сталiцы? Але ж ад нас нiчога не залежыць — хлеб, самi ведаеце, не крэветкi i не iкра, даступны прадукт харчавання…